Denne arten krever bøkeskog med store, høystammede trær. Larven lever på bøk men kan trolig også finnes på eik. De voksne sommerfuglene flyr om kvelden i mai – juli. Hannene kommer gjerne til lys. Etter paringen legger hunnen 175 – 250 egg på undersiden av blader, for det meste høyt oppe i bøkekronene. Larvene er utvokste i august – september, de kryper da ned på bakken og spinner seg inn i en hvit, tynnvegget kokong, der de forvandler seg til en puppe som overvintrer, noen ganger to ganger.